अमरीका के रक्षा मंत्री गुरुवार को भारत की यात्रा पर आ रहे हैं.तीन दिन के उनके दौरे के बीच अहम रक्षा सौदों, सैन्य संबंधों को और मज़बूत करने जैसे मुद्दों पर बातचीत होगी.हेगल प्रधान मंत्री नरेंद्र मोदी के अलावा भारतीय रक्षा मंत्री अरुण जेटली, दूसरे मंत्रियों और अधिकारियों से मिलेंगे.गुरुवार को संयुक्त राष्ट्र के युद्ध अपराधों का ट्राइब्यूनल कंबोडिया में खमेर रूज़ के दो वरिष्ठ नेताओं के मुक़दमे में फ़ैसला सुनाएगा.खियू साम्फ़ान और नूओन चिआ पर युद्ध अपराधों और मानवता के ख़िलाफ़ अपराधों के आरोप हैं.भारत और इंग्लैंड के बीच पाँच टेस्ट मैचों की सीरीज़ का चौथा टेस्ट मैच ओल्ड ट्रैफ़र्ड मैदान में शुरु होगा.पांच मैच श्रंखला में पहला टेस्ट ड्रॉ हुआ था, लॉर्ड्स में दूसरा टेस्ट भारत ने जीता था और तीसरे टेस्ट में इंग्लैंड ने जीत दर्ज की थी.सुप्रीम कोर्ट गुरुवार को को हरियाणा सिख गुरुद्वारा (प्रबंधन) बिल को अमान्य घोषित करने की मांग करने वाली याचिका पर सुनवाई करेगा.(बीबीसी हिन्दी के एंड्रॉएड ऐप के लिए 



यहां क्लिक करें. आप हमें 



फ़ेसबुक और 



 ट्विटर पर भी फ़ॉलो कर सकते हैं.)